b'\n_START_ARTICLE_\nOliviu Cr\xc3\xa2znic\n_START_SECTION_\nScurt\xc4\x83 biografie\n_START_PARAGRAPH_\nOliviu Cr\xc3\xa2znic locuie\xc8\x99te actualmente \xc3\xaen Bucure\xc8\x99ti. Consilier juridic de profesie, membru al Uniunii Colegiilor Consilierilor Juridici din Rom\xc3\xa2nia \xc8\x99i absolvent al cursurilor de formare a mediatorilor organizate de Asocia\xc8\x9bia ProMedierea, a debutat \xc3\xaen beletristic\xc4\x83 \xc3\xaen anul 2010, cu romanul gotic  ... \xc8\x99i la sf\xc3\xa2r\xc8\x99it a mai r\xc4\x83mas Co\xc8\x99marul, considerat de revista cultural\xc4\x83 Familia un moment important \xc3\xaen literatura gotic\xc4\x83 rom\xc3\xa2neasc\xc4\x83 .  Ulterior, a publicat numeroase povestiri fantastice \xc8\x99i \xc8\x99tiin\xc8\x9bifico-fantastice, precum \xc8\x99i articole, eseuri, interviuri, cronici de carte etc.\n_START_SECTION_\nNon-fic\xc8\x9biune\n_START_PARAGRAPH_\nOliviu Cr\xc3\xa2znic este, de asemenea, autorul a numeroase editoriale, articole, recenzii, eseuri, interviuri \xc3\xaen reviste literare rom\xc3\xa2ne\xc8\x99ti \xc8\x99i interna\xc8\x9bionale (Ziarul Financiar, Anticipa\xc8\x9bia CPSF-serie nou\xc4\x83 (2013) , Puterea, Cover of Darkness, Bloodbond, Europa SF  etc.), apreciate inclusiv la nivel academic . \xc3\x8en prezent de\xc8\x9bine rubrica de analiz\xc4\x83, critic\xc4\x83 \xc8\x99i istorie literar\xc4\x83 \xe2\x80\x9eStudii fantastice\xe2\x80\x9d \xc3\xaen revista cultural\xc4\x83 Egophobia, unde a scris, printre altele, despre \xe2\x80\x9eFantasticul delimitat\xe2\x80\x9d , \xe2\x80\x9eFantasticul histrionic\xe2\x80\x9d, \xe2\x80\x9eB\xc4\x83tr\xc3\xa2ne\xc8\x9be f\xc4\x83r\xc4\x83 de moarte?\xe2\x80\x9d, \xe2\x80\x9eGomes Leal \xc8\x99i semnul misterului\xe2\x80\x9d, \xe2\x80\x9eUn studiu \xc3\xaen cruce: Spiritualitate gotico-romantic\xc4\x83 \xc3\xaen postmodernismul existen\xc8\x9bialist?\xe2\x80\x9d, \xe2\x80\x9eLiteratura \xc8\x99tiin\xc8\x9bifico-fantastic\xc4\x83 \xc8\x99i c\xc4\x83utarea (modelarea?) viitorului\xe2\x80\x9d, \xe2\x80\x9eAleksandr Pu\xc8\x99kin, Dama de pic\xc4\x83\xe2\x80\x9d. Este colaborator al Apostrof, revist\xc4\x83 publicat\xc4\x83 de Uniunea Scriitorilor din Rom\xc3\xa2nia, \xc3\xaen care a scris, printre altele: \xe2\x80\x9eD. Iacobescu: Destin \xc3\xaen penumbr\xc4\x83\xe2\x80\x9d, \xe2\x80\x9eUn ideal fragmentat \xc8\x99i o speran\xc8\x9b\xc4\x83 vie\xe2\x80\x9d, \xe2\x80\x9eRevenirea marxismului\xe2\x80\x9d .\n_START_SECTION_\nReferin\xc8\x9be \xc3\xaen cultura popular\xc4\x83\n_START_PARAGRAPH_\nOliviu Cr\xc3\xa2znic apare ca personaj \xc3\xaen nuvela scriitorului Ciprian Mitoceanu, Isp\xc4\x83\xc8\x99irea (2012). El este \xc3\xaenf\xc4\x83\xc8\x9bi\xc8\x99at drept un scriitor pasionat de mistere, aflat \xc3\xaen c\xc4\x83utarea unei formule alchimice primejdioase, c\xc4\x83utarea purt\xc3\xa2ndu-i pe personaj \xc8\x99i pe iubita personajului \xc3\xaentr-o cas\xc4\x83 b\xc3\xa2ntuit\xc4\x83._NEWLINE_Apare, ca expert \xc3\xaen istoria vampirismului, \xc3\xaen sezonul al doilea al serialului Expedition Unknown, \xc3\xaen episodul Hunting Vampires, produs de Travel Channel.'